open-index/open-wikipedia-markdown huggingface dataset:
Xerez de la Frontera

**Xerez de la Frontera** (*Jerez de la Frontera* en castellano) ye una ciudat andaluza situada en a provincia de Cádiz, estando la suya ciudat mas gran.

A suya población ye de 215.180 habitants (2013) en una superficie de 1.188,14 km², con una densidat de población de 170,59 hab/km².

## Barrios
* El Almendral.

## Esportes
Xerez de la Frontera ye la seu d'o *[[Club Basket Tartessos]]*, un equipo de basketbol, y d'o *[[Xerez Club Deportivo]]*, un equipo de fútbol.

## Puestos d'intrés
### Molimentos relichiosos
* Cartuixa de Santa María.
* Seu de Sant Salvador de Xerez de la Frontera.
* Ermita de la Ina.
* Ilesia de Sant Miguel.
* Ilesia de Sant Mateu.
* Ilesia de Sant Chaime.
* Ilesia de Sant Chuan d'os Caballers.
* Ilesia de Sant Lucas.
* Basilica d'a Mercé.
* Ilesia de Sant Marcos.
* Ilesia de Sant Dionís.

### Molimentos civils
* *Casa d'a Villa*.
* *Palacio Domecq*.
* *Alcazar*.
* *Palacio d'o Duque d'Abrantes*.
* *Palacio de Riquelme*.
* *Palacio Dávila*.
* *Palacio de Bertemati*.
* *Palacio de Luna*.
* *Parque Zoolochico* y o *Chardín Botanico*.
* *Palacio Permartín*.

### Atros
* *Museu arqueolochico*.
* *Teatro Villamarta*.
* *Circuito d'Alta Velocidat de Xerez*.
* *Centro Andaluz de Flamenco*.

## Vinclos externos
Nirvana (grupo)

:*Iste articlo ye sobre o *'grupo de grunge americano**. Ta atros usos se veiga [[Nirvana (desambigación)]].''


**Nirvana*' estió un popular grupo de musica [[grunge]] [[Estaus Unius|estausunidense]], fundato en l'anyo [[1987]] en [[Aberdeen (Washington)|Aberdeen]], [[Washington (estau)|Washington]]. Con a canción *"Smells like teen spirit"'' d'o disco "Nevermind" de l'anyo 1991, Nirvana se lanzó a la popularidat. Dimpués de Nirvana tamién amaneixioron en Seattle atros grupos que tocaban o mesmo tipo de musica, como Alice in Chains, Pearl Jam u Soundgarden. Os medios de comunicación prencipioron a decir "grunge" a lo rock y pop alternativo que feban istos grupos.

A curta vida de Nirvana remató con a muerte de Kurt Cobain en 1994, pero a suya popularidat creixió encara mas en os anyos posteriors, vendendo en total mas de 50 millons de discos en tot o mundo.

## Vinclos externos
Neodruidismo

Lo **neodruidismo** ye un conchunto de movimientos relichiosos que preban de recuperar lo druidismo historico u que suposatament pretenden continar-lo.

Bi ha seguidors de lo neodruidismo en tot lo mundo, pero mes que mes en las Islas Britanicas, Francia, atros países d'Europa, Australia, Norteamerica, Archentina y Brasil. En conchunto pueden estar un millón de personas que pueden pretender estar druidas u no mes perteneixer a una confrairía druidica.

Estas confrairías son numerosas, variatas, y a sobén en contra unas d'atras tanto por la doctrina como por lo ritual, finalidaz y orichen social. Son pocas las purament neodruidicas, y bi n'ha que admiten la doble pertenencia: un neodruida d'estas confrairías puet estar inscrito tamién en una Ilesia cristiana de cualsiquier tendencia. Bi ha confrairías neodruidicas que dependen mes de las lochias masonicas que d'una tradición druidica autentica.

Las confrairías neodruidicas se pueden clasificar en cuatre categorías prencipals:

**[[Druid Order]]*, continadors de la doctrina de John Toland, tien tendencias esotericas.
**[[Ancient Order of Druids]]*, continadors de la doctrina de Henry Hurle, con influencias masonicas, en especial en lo suyo ritual inspirato en la masonería escocesa.
**[[Order of Bards, Ovates and Druids]]*, continadors de la tendencia de Iolo Morganwg, ha tenito influencias nacionalistas relacionatas con Galas y Bretanya.
*Atras confrairías u sectas, que no se relacionan con las anteriors, con menos chent, que se mantienen por la efimera voluntat d'un fundador y que pueden claros sincretismos con atras y variatas relichions.

Especialistas u conoixedors de la relichión u mitolochía celta como Jean Markale cuestionan que estos movimientos como continadors de garra tradición, como diz en un libro suyo:

## Referencias
Jean Markale. *DRUIDAS: TRADICIONES Y DIOSES DE LOS CELTAS*. Taurus humanidades. 1989.
Santa Orosia

**Santa Orosia** ye a santa patrona d'a Chacetania, l'Alto Galligo y a comarca tradicional de Sobrepuerto. Se celebra la suya festividat o 25 de chunio; ye antimás patrona d'os esprituatos.

A tradición diz que Orosia yera una princesa de Bohemia, naixita d'a ciudat de Laspicio en l'anyo 855 y filla de Boriborio y Ludmila y sobrina de Sant Acisclo, bispe de Uesca. Veniba ta la Peninsula Iberica ta casar-se con un principe visigodo u seguntes atras versions con o mitico rei aragonés Fortún Garcés. Pasoron por Alemanya, Bavera, as Galias y plegoron ta os Pireneus en octubre de 870. Cuan trescruzoron os Pireneus a comitiva, que sapeba d'a presencia de musulmans en istas tierras, miró de trobar a escape un refuchio en os Pireneus, y puyoron ta l'Auturía, anque a la fin fuoron descubiertos por tropas islamicas. O chefe d'istas tropas Aben Lupo, lugartenient de Muza Abensazín, puyó con os suyos exercitos y los trobó. Proposo matrimonio a la choven princesa que, ta no albandonar a suya fe en Cristo se negó, dimpués d'o cual fué martirizata. Primero le talloron os brazos y as garras por os chenullos, dimpués a capeza, y a la fin espardioron tot por o mont.

Bels 300 anyos dimpués, en o sieglo XI, s'apareixió a un pastor que yera con o suyo rabanyo amán de Yebra de Basa, le recontó a historia d'o suyo martirio y lo puesto a on se trobaban as reliquias y le dició que teneba que fer en ixe mesmo puesto una ermita ta venerar a suya capeza, mientres que a resta d'o cuerpo teneba que tresladar-lo ta la Seu de Chaca. Por toz os puestos a on pasaba o pastor dende Yebra dica Chaca as campanas bandeyaban solas, estando iste o primer miraglo d'a santa.

Actualment as reliquias d'a santa encara son en l'altar d'a Seu de Chaca, chunto con las de Sant Indalecio, disciplo de l'Apóstol Sant Chaime y las de Sant Félix y Sant Voto, fundadors de Sant Chuan d'a Penya.

En l'Alto Aragón se fan siet romerías adedicatas a la santa. O Domingo de Trinidat puyan ta la l'Auturía os Romers d'o Cuerpo y os Romers d'a Capeza lo fan o día 25 de chunio. Dica l'anyo 1947, cuan o bispe de Chaca vedó a suya participación en as procesions, veniban esprituatos de toz os lugars d'a redolada y tamién d'o vecín país de Biarn, a on a santa tamién ye venerata. En as romerías se fan danzas tradicionals en o plan de l'ermita, os danzaires levan traches tradicionals y tocan chiflos, chicotens y tambors.

Ta Santa Orosia fan as fiestas mayors en Chaca, Serué y Yebra y as fiestas menors en Betés. Bi ha dos cofadrías adedicatas a ella, una en Chaca y l'atra en Yebra.

## Se veiga tamién

*Puerto de Santa Orosia.
*Ermita de Santa Orosia (Yebra de Basa).
*Romería de Santa Orosia.

## Vinclos externos
* / Pastorada de Santa Orosia de 1993.
*  Pastorada de Santa Orosia de 1994.
*  Pastorada de Santa Orosia de 1995.
*  Pastorada de Santa Orosia de 1996.
*  Pastorada de Santa Orosia de 2000.
A Coruña

**A Coruña** ye una ciudat gallega capital d'a Provincia d'a Coruña. A suya población ye de 246.056 habitants (2009), en una superficie de 37,83 km² y una densidat de población de 6.504,26 hab/km².

## Referencias

## Vinclos externos
Dativo

Lo **[[caso (gramatica)|caso]] dativo** (tamién dito *tercer caso*) s'aplica a sustantivos y pronombres. Este caso marca por un regular lo complemento indirecto, por lo que se fa servir pa expresar la persona u cosa que recibe lo danyo u proveito de l'acción verbal.

D'esta traza respone a las preguntas: "a qui?", "pa qui?", formulatas a lo verbo. Por eixemplo "lo nino escribe una cara **a l'amigo suyo**". Por a mes bi ha atros emplegos como lo de posesión, como por eixemplo en latín, sobre tot en latín vulgar.

Lo suyo nombre vien de lo latín *DATIVUS*, de lo verbo *DARE* ("dar"). Lo suyo emplego yera común en los primeros idiomas indoeuropeus y contina estando-ne en lumerosas luengas indoeuropeas como las eslavas, las baltas y las chermanicas. Luengas no indoeuropeas que emplegan este caso con formas pareixitas son las uralicas, l'idioma nabaho y lo chaponés.

En aragonés se troba encara en los pronombres personals: 
**me*, *te*, *li/le*, *nos/mos*, *vos/tos*, *lis/les*.

En aragonés bi n'ha un emplego, de los pronombres personals, dito *dativo d'intrés*:
** *'me** lo cosira''.
*''este zagal **m**'estudeya muito''.
*''apunta-**me*' a qui charre*.

Lo caso dativo latín de la declinación d'un sustantivo ye fosilizato en la palabra *otri*: *triballa pa otri*.
Chusé Gracia

**Chusé Gracia** (Sinués, 1899 - † Senegüé, 1981) fue un escritor popular en luenga aragonesa d'a Chacetania.
Os suyos primers poemas se publicoron en a revista Fuellas, que publica o Consello d'a Fabla Aragonesa, en os numeros 2, 4 y 5, de l'anyo 1978. En o mesmo anyo, se publicó, como separata d'a revista *Argensola*, o libret clamato "Poemas", que fan 23 poemas (con calandatas de 1974 a 1978).

Mas entadebán en os numeros 2, 3, 7 y 11 d'a revista Luenga & Fablas, Francho Nagore recopiló y fizo a edición d'os suyos primers poemas que datan de 1970 dica 1975, beluns d'os cuals continan encara ineditos. En 2018 se ye publicato un libro con os suyos 28 zaguers poemas, Asinas yera y asinas se feba.

## Obra
* *Poemas*. Notas de debán de Francho Nagore. Separata de Argensola, tomo XX, nº 85. Uesca, 1978. 44 pp.
* Nagore, Francho: *Chusé Gracia: primers poemas (1970-1972)*. Luenga & Fablas, 2 (1998), pp.&nbsp;119–157.
* Nagore, Francho: *Chusé Gracia: poemas de 1973.* Luenga & Fablas, 3 (1999), pp.&nbsp;57–85.
* Nagore, Francho: *Chusé Gracia: poemas de 1974*. Luenga & Fablas, 7 (2003), pp.&nbsp;57–81.
* Nagore, Francho: *Chusé Gracia: poemas de 1975*. Luenga & Fablas, 11 (2007), pp.&nbsp;81–112.
* *Asinas yera y asinas se feba*. Prologo de Francho Nagore. Comarca Alto Galligo, Samianigo, 2018. 95 pp.

## Vinclos externos
* Biografía de Chusé Gracia en a web "Amigos del Serrablo"
*  Biografía de Chusé Gracia en lenguasdearagon.org
La Codonyera (desambigación)

**La Codonyera** puet estar:

***[[La Codonyera]]**, un municipio aragonés de lo Baixo Aragón.
***[[La Codonyera (Estercuel)|La Codonyera]]**, un despoblato aragonés de lo termin d'Estercuel (Andorra-Sierra d'Arcos).
Quino Villa

**Joaquín Villa Bruned** u **Quino Villa** (*Casa Canyau*,  Chistén, 1957) ye un psicologo, sexologo y escritor. Ha treballau dica a suya retreta d'orientador en o *"IES Pirineos"* de Chaca y ye miembro de l'Academia de l'Aragonés e investigador d'o chistabín. Ye autor d'a-saber-las cintas y videos etnograficos feitos en aragonés chistabín amás d'obra literaria.

## Obra
Ye l'autor d'os siguients libros y relatos curtos:
* 1977: *Güena feta... ta lo chovenarda que yere* (relato curto).
* 1985: *Con la coda preta que no son falorias* (relato curto).
* 2005: *[[Las zagueras trafucas de Marieta]]* (novela).
* 2006: *Más allá de la orilla* (novela).
* 2007: *Una mina d'incante* (relato curto).
* 2009: *Una tremenera de cuentez* (cuentos).
* 2022: *El serol de las piedras* (narración).

En asayo ha publicau cualques articlos d'etnolochía y de relatos en aragonés de Chistau en a revista *[[Rolde. Revista de Cultura Aragonesa|Rolde]]*.
Las Vegas

:*Iste articlo ye sobre una ciudat estausunidense en o estau de Nevada; ta atros usos, se veiga *'Las Vegas (desambigación)**''.

**Las Vegas''' ye a ciudat mas gran d'o estau de Nevada y condau de Clark, en os Estaus Unius d'America. Ye famosa por os suyos casinos y centros comercials.

A suya población ye de 545.147 habitants (2005) en una superficie de 340 km², con una densidat de población de 1.604 hab/km².

## Vinclos externos
Perifrasi verbal

Las **perifrasis verbals** son estructuras formadas por un verbo auxiliar (conchugau), una particla d'enlace (que puet mancar) y un verbo en forma verbal impersonal (infinitivo, cherundio u participio de pasau).

Lo conchunto tien un significau unitario que ye diferent que la suma de cadagún de los components y s'ha d'analizar como un tot. N'este sentiu, los components d'una perifrasi verbal actuan chuntos. Las perifrasis verbals permiten matizar l'acción no només que con los tiempos (present, pasau y futuro) y de los modos (indicativo, subchuntivo), que s'expresan con la conchugación, ye dicir con los morfemas que se meten a lo final de la radiz verbal. Se considera que las perifrasis verbals matizan l'aspecto verbal (perifrasis aspectuals) o lo modo (perifrasis modals).

Lo verbo auxiliar gosa estar un verbo liuchero, como los copulativos (*[[verbo estar-ser|estar-ser]]* u *ser* puro), lo verbo comodín u pro-verbo (*fer*), los verbos basicos de movimientos (*ir*, *venir*) y belatro que, por lo suyo significau, aduyen a matizar l'acción (*arribar*/*plegar*, *acabar*/*rematar*, *continar*, *encomenzar*, *tornar*, *deber*, *gosar*, *poder*, etcetera). Por un regular se considera que los verbos auxiliars pierden o suyo significau (desemantización u gramaticalización), encara que a vegadas només bi ha una chicota perdua de significau.

En la evolución dende lo latín ta las luengas romances bels tiempos verbals romances apareixioron a partir de perifrasis verbals. Ye o caso de lo futuro d'indicativo (VERBO + Present d'HABERE) y lo condicional (VERBO + Pasau imperfecto d'HABERE).

## Perifrasis verbals en aragonés

Las perifrasis verbals se pueden clasificar en modals, temporals y aspectuals.

En aragonés bi ha perifrasis con lo verbo *fer* que pueden estar modals d'obligatoriedat como *fer cayer* u *fer fuyir* u aspectuals causativas como *fer freyir*, *fer bullir* y *fer cocer*

En aragonés oriental s'emplega una perifrasi con lo present de lo verbo *ir* seguiu de lo infinitivo pa indicar lo pasau perfecto simple. Lo pasau perfecto perifrastico se gosa considerar que ye d'orichen catalán, pus en catalán medieval no s'escribiba y no gosa amaneixer en textos anteriors a lo sieglo XVIII. Manimenos tamién se documenta en variants actuals de l'occitán u en francés medieval, por lo que en tot caso ye un caracter galorromanico.

## Referencias

## Se veiga tamién
*Perifrasis verbals en aragonés.
*Verbo.
*Verbo auxiliar.
*Verbo liuchero.
*Pro-verbo.
Colla Chobenil d'a Fabla

A **Colla Chovenil d'a Fabla** yera una asociación chovenil fundada en Zaragoza en 1980 ta esfender, reivindicar y promover l'aragonés en Zaragoza. Os suyos fundadors estioron chovenalla que procedeba d'os ambients que coincidioron en a ideya de treballar por l'aragonés. D'una man chent que procedeba d'o mundo d'a izquierda, vinculada a la JGRA (Choven Guardia Roya d'Aragón) como Fernando Romanos, Andrés Tello, Michel Valiente, Gregorio Martinez y chent independent que s'achuntaba en o colechio d'Agustinos de Zaragoza, como Juanjo Gaudioso, Francho Vicente, Francho Beltrán, Lorién Majarena. Dimpués, a os fundadors s'achuntó mas chent como Luis Gayán, Ricardo Arguís, Ricardo Párraga "Chiri", Toñin Navarro, Roberto Serrano, Pilara López y Ramón Lambán.

As primeras accions estioron reivindicativas y de difusión, pero tamién principioron a fer cursos d'aragonés en a Casa de Choventut de Ciudat Chardín de Zaragoza y ficar una mesa informativa y de venta de materials en aragonés en o centro de Zaragoza toz os domingos, en conciertos y fiestas. Tamién editoron o boletín *[[Rebellar]]* feito en aragonés y con una tirada de 300 eixemplars reivindicaba y difundiba l'aragonés.

A seu d'a Colla Chovenil d'a Fabla estió en primerías en a carrera Borderas de Zaragoza, an que o PTA (*[[Partido del Trabajo de Aragón]]*) teneba a suya seu, dimpués amprón en o *[[Partido Socialista de Aragón]]*, una seu en a carrera Canfranc de Zaragoza.

Participoron como miembros en a Chunta d'Aduya a ra Fabla Aragonesa coordinadora que achuntaba a las asociacions que alavez triballaban per l'aragonés y que fayó una replega de firmas refirmando un manifiesto d'aduya a la fabla aragonesa.

En Chinero de 1980 empecipión as primeras reunions en o barrio de San Chusé, pa decidir o nombre, as primeras accions y a forma de dar-se a conoixer. Estas accions estioron reividicativas y de difusión, pegallos, cartels, pintadas, murals, mesas informativas. Tamién facioron os primers cursos en a casa de choventut de ciudat chardín y empecipioron a treballar en un diccionario de pocha que dimpués editarían baixo o logo d'o Ligallo de Fablans de l'Aragonés. Editoron o boletín *Rebellar* y participón en manifestacions aragonesistas con pancartas y en a coordinadora Chunta d'Aduya a la Fabla Aragonesa.

En chinero de 1982, dimpués de dos anyadas de funcionamiento, facioron un documento de treballo que plantiaba como primera linea de treballo d'esta asociación integrar-se en o consello d'a fabla aragonesa y fer un "ligallo d'o consello en Zaragoza" fendo fuerza en a difusión, meyos de comunicación, amostranza y reivindicación.

En febrero de 1982 facioron una conferencia ta debatir o treballo feito y as posibilidaz de futuro, allí se vió a necesidat de treballar dillá de l'ambito chovenil, contactar con fabladors patrimonials que viviban en Zaragoza y contar con a estructura legal ta poder funcionar de forma eficaz, lo cual, levó a os fundadors y a mas chent que se les heba iu achuntando, a formar en l'anyada 1982 una asociación cultural legalizada, o *[[Ligallo de Fablans de l'Aragonés]]*.
Fernando Blas Gabarda

**Fernando Blas Gabarda** (Zaragoza, 3 d'octubre de 1969) empresario d'o sector fotografico, ye un gran conoixedor y investigador d'a lexicografía aragonesa.

Os muitos anyos adedicaus a investigar a lexicografía y tradición oral en o Pireneu aragonés han dau como resultau numerosas comunicacions presentadas en congresos y chornadas, asinas como a publicación d'arrieda estudios sobre l'aragonés.

Ye miembro numerario dende octubre de 2022 de l'Academia de l'Aragonés, asinas como tamien d'o Ligallo de Fablans de l'Aragonés, d'o Consello d'a Fabla Aragonesa y d'o Instituto Aragonés d'Antropolochía.

Ye director chunto con Fernando Romanos Hernando de l'Archivo Audiovisual de l'Aragonés, una ampla replega de testimonios vivos de fabladors patrimonials de l'aragonés feitos per todas as vals de l'alto Aragón anque encara se charra esta parla.

Ha participau como articulista en o libro *[[Tradición: cien respuestas a una pregunta]]*, editau per a Diputación Provincial de Salamanca.

Ye coautor chunto con Fernando Romanos d'as siguients obras sobre l'aragonés:

* *Fraseología del Chistabín*
* *El aragonés de Baixo Peñas*
* *[[Diccionario Aragonés: Chistabín-Castellano]]*.  Este treballo, obtenió una mención especial en o XVIII Premio de investigación cultural  Marqués de Lozoya d'o Ministerio de Educación y Cultura d'Espanya.

A nivel internacional ha feito, en chunto con Fernando Romanos, os proyectos transfronterizos *Interrreg* "Detrás eths Pireneus/Dezaga d'es Pireneus" una puesta en marcha de formacions comuns en luenga y cultura tradicional d'es dos costaus d'o Pireneu y en Poctefa-interrreg "Culturas pirenaicas y nuevas tecnologías", una fonoteca con grabacions en aragonés y gascón, asinas como un diccionario cuatrilingue aragonés, gascón, castellano, francés.

Ye tamién coautor d'as obras audiovisuals chunto con Fernando Romanos:

* *Patrimonio linguístico en a bal de Tena*
* *O dia d'o traje d'Ansó*
* *La fayeta y el diya d'a cultura chistabina*
* *De Fago a Erisué: Archivo audiovisual del aragonés*
* *L'aragonés de Fonz*
Locución verbal

Las **locucions verbals** son locucions formadas por un verbo y los suyos complementos que en conchunto forman una combinación fixa por haber-se dau un proceso de fraseolochización.

Bi ha locucions verbals formadas por un verbo mes un sintagma nominal y locucions verbals formadas por un verbo mes un sintagma prepositivo.

En aragonés, catalán, occitán y francés son importants las locucions verbals con lo verbo *fer* (*fer el morro clo*), diferenciando-sen de lo castellano, astur-leyonés y galaicoportugués a on atros verbos como *dar* u *echar* son los mes comuns en las locucions verbals (*dar la matraca*, *echar un cable*).

A vegadas se parla de locucions verbals como un termin amplo que incluye las locucions verbals propiament ditas y las unidaz sintagmaticas verbals (en francés *phrases à verbe support* y en alemán *Funktionsverbgefüge*). Lo que caracteriza una unidat sintagmatica verbal ye que lo verbo se desemantiza y no tiene que valuas morfolochicas, pasando tot lo conteniu lexico a lo formant nominal, que gosa tener un sentiu abstracto. Las unidaz sintagmaticas verbals gosan estar conmutables con un sintagma simple.

## Referencias

## Bibliografía
* Leonor Ruiz: *La fraseología del español coloquial*. Editorial Ariel

## Se veiga tamién
*Locución.
*Locucions verbals en aragonés.
*Unidaz sintagmaticas verbals en aragonés.
Cutanda

**Cutanda** ye una villa aragonesa de la provincia de Teruel, situau en lo municipio de Calamocha y comarca de Xiloca.

La suya población ye de  habitants.

## Cheografía
Lo lugar de Cutanda se troba situau a 1.059 metros d'altaria dencima de lo livel d'a mar, a una distancia de 14 km de Calamocha, la capital de lo suyo municipio y de la suya comarca, y de 83&nbsp;km de la ciudat de Teruel, la capital de la suya provincia.

## Historia
En lo periodo Andalusí Cutanta yera la capital d'un *[[iqlim]]* ("districto") dependient de Saraqusta. Lo Iqlim de Qutanda s'estendillaba por la compleganza de lo río de Barrachina. y plegaba dica lo naixedero de La Uerba La mención mes antiga de Cutanda ye d'Al-Udri (sieglo XI), y tamién ye mencionada por Al Idrisi (sieglo XII) y Yaqut (sieglo XIII). Atras fuents andalusís parlan de Cutanda como un punto de la ruta que siguió Abderramán III en la suya campanya de l'anyo 937 contra Saraqusta.

En chunio de 1120 estió escenario de la batalla de Cutanda, entre las tropas d'Alifonso I lo Batallero y los almurabitz, con victoria contundent de los cristianos.
 
A diferencia d'atros lugars de la comarca, la villa de Cutanda nunca no fació part de la Comunidat de Daroca.

## Puestos d'intrés
* Restas de lo castiello.
* Ilesia de l'Asumpción, 1627.
* Ermita de Sant Chuan.

## Personalidaz naixidas de Cutanda
* Tomás Guitarte, politico.

## Referencias
System of a Down

**System of a Down** (tamién conoixito como **System** u abreviato como **SOAD**) ye un grupo de metal alternativo estausunidense d'ascendencia armenia, formato en Los Angeles, en l'anyo 1995.

## Discografía
* *[[System of a Down (disco)|System of a Down]]* (1998).
* *[[Toxicity]]* (2001).
* *[[Steal This Album!]]* (2002).
* *[[Mezmerize]]* (2005).
* *[[Hypnotize]]* (2005).

## Miembros
* Serj Tankian.
* Daron Malakian.
* Shavo Odadjian.
* John Dolmayan.

## Vinclos externos
*  www.SystemOfADown.com
Rolde de Estudios Aragoneses

:
:*Iste articlo ye sobre una asociación cultural; ta atros usos, se veiga *'Rolde (desambigación)***.
O ***Rolde de Estudios Aragoneses*** (por siglas, ***REA**') ye una asociación cultural creyata en 1977 que fa una labor de promoción y divulgación de temas culturals relacionatos con Aragón (Historia, Filolochía, Antropolochía, Dreito, Economía, creyación literaria y artistica, etc.), dende un punto d'anvista ubierto y plural. Asinas, fa actividaz (exposicions, aduyas a la investigación, cursos, chornatas, seminarios...) y tien un catalogo de publicacions que supera de largo lo cientocincuanta, con un intresant repertorio de publicacions periodicas, d'as cuals *[[Rolde. Revista de Cultura Aragonesa]]*, ye a mas sinyalera d'a cultura aragonesa.

Mientres bels anyos se fizo en idioma aragonés y ta ninos a revista que se diz *[[Papirroi]]*.

L'actual president ye, dende 2023, Víctor Juan Borroy, profesor d'a Universidad de Zaragoza, Pilar Bernad Esteban (vicepresidenta), Chulia Ara Oliván (secretaria), María Luisa Royo Sasot (tresorera), y Jorge Cáncer Marín (interventor).

## Presidents
* 2018 - 2020: Miguel Martínez Tomey.
* ? - 2023: Iris Orosia Campos Bandrés.
* 2023 - en o cargo: Víctor Juan Borroy.

## Vinclos externos
 ''Rolde de Estudios Aragoneses''.
Mezquita de Loscos

**Mezquita de Loscos** ye un lugar de la provincia de Teruel perteneixient a lo municipio de Loscos, y situau a 1,4&nbsp;km de distancia d'ixa población. La suya población ye de 32 habitants (2013).

## Toponimia
Lo toponimo *Mezquita* ye en apariencia transparent en aragonés, manimenos bel autor considera que muitos toponimos con la parola *Mezquita* no indican que i haiga habito garra edificación musulmana y que en realidat se remontan a l'aragonés y mozarabe *[[mosquera]]*, cambiando ta *mezquita* por pareixer-se las palabras.

## Luengas y parlas
Actualment la luenga que se fa servir en Mezquita de Loscos ye lo castellano, en la suya variant rechional d'Aragón, con substrato lingüistico aragonés. Se i conservan muitos aragonesismos como *[[aladro]]*, *[[balset]]e*, *[[barzal|bardal]]*, *aventar*, *[[vuixiga|vochiga]]*, *[[brin]]*, *[[cabodanyo]]*, *[[cingla]]*, *[[coda]]*, *[[copeta]]*, *cuasi*, *[[cuezo]]*, *[[dalla]]*, *enreligar*, *esbarrar*, *esbrinar*, *escocotar*, *esfollinar*, *esfuido*, *[[estrudes]]*, *[[facino]]*, *[[farinetas]]*, *[[follarasca]]*, *[[forcate]]*, *[[fuina]]*, *[[gamella]]*, *[[gallufa]]*, *[[gayata]]*, *[[chinebro|ginebro]]*, *[[guisopo]]*, *[[chubo|jubo]]*, *[[Loseta (material de construcción)|loseta]]*, *maular*, *[[medolla]]*, *[[noguera]]*, *otre*, *[[padella]]*, *pedreta*, *[[perdigacho]]*, *plegar*, *punchar*, *plegar*, *rader*, *[[taixubo|tajubo]]*, *tralla*, *[[bación]]*, *[[zapo]]*.

## Historia
En o sieglo XIV feba part d'a seixma de Trassierra, adintro d'a Comunidat de Daroca.

## Puestos d'intrés

* Ilesia de Sant Chuan Baptista.

## Referencias

## Vinclos externos
*http://www.aunaocio.com/zonaweb/esolaz/pagina6449.htm
*http://www.aunaocio.com/zonaweb/esolaz/pagina12395.htm
Felis Gil del Cacho

**Felis Gil del Cacho** (Tramacastiella de Tena, 1924 - † Barcelona, 1986) estió un escritor aragonés en aragonés tensino. Vivió dica que fizo os cuaranta anyos en a suya Val de Tena. Emigró dimpués enta Barcelona an s'adedicó a treballar de taxista y, dimpués, de conserche en l'Universidat de Barcelona. En os anyos 1980 publicó una colaboración en a revista *Orache*, d'o Ligallo de Fablans de l'Aragonés.

Un anyo dimpués d'a suya muerte, en 1987, o Gubierno d'Aragón publicó o suyo libro, de carácter etnolochico, "*O Tión (recosiros de ra quiesta Balle Tena)*", escrito en aragonés central y editato por Miguel Martínez Tomey.
Modelo atomico de Bohr

O **modelo atomico de Bohr** u **de Bohr-Rutherford** ye un modelo cuantizau de l'atomo, proposau por Niels Bohr en 1913 ta esplicar cómo os electrons pueden tener orbitas estables alredor d'o nuclio. Ye un modelo funcional que no representa a l'atomo como obchecto fisico en sí, sino que esplanica o suyo funcionamiento por meyo d'ecuacions.

Cuan se conoixioron os espectros atomicos se veyió que o Modelo atomico de Rutherford no adubiba a esplicar a realidat, que no podeba aclarir a discontinuidat d'os espectros d'os atomos gasiosos. Niels Bohr paró cuenta que un modelo atomico conforme habría d'incluyir o cuanto d'enerchía de Planck-Einstein y lo aclarió con o suyo modelo atomico, que parte d'o Modelo de Rutherford y que conta tres postulatos:

***Primer postulato:** Os electrons chiran en orbitas cerculars y estacionarias (a enerchía en ellas ye constant). Mientres chire en istas orbitas ni pierde ni gana enerchía. O radio d'istas orbitas ye r=an^2 y a suya enerchía, E=\frac{-b}{n^2}
***Segundo postulato:** O momento angular d'o electrón que chira en una orbita estacionaria ye igual a un multiplo entero d'una cantidat constant que Böhr estableix como \frac{h}{2\pi}
:Asinas:  rmv = n \frac{h}{2\pi} , en do h ye a Constant de Planck y "n" un numero natural que Böhr clama "numero cuantico". Ye pues, o primer modelo atomico cuantizato.

***Tercer postulato:** Cuan un electrón gana u pierde enerchía, lo fa en forma de radiación electromagnetica.

Cuan un electrón gana enerchía brinca ta un livel superior, an que ye inestable, por o que en emite bella cantidat d'enerchía pa tornar ta o suyo livel orichinal. A enerchía librata se puet calcular con a ecuación de Planck como E=h\vartheta y ye a diferencia d'enerchía entre os dos livels (\Delta E=E_2-E_1). Por ixo, l'electrón emite un fotón d'una determinata frequencia. Només apareixen bellas frequencias u linias espectrals porque nomás bellas orbitas son posibles. O modelo de Bohr aclareix asinas a discontinuidat d'os espectros atomicos. Respective a lo nuclio de l'atomo, o modelo de Bohr no modifica o modelo de Rutherford.

O modelo de Böhr esclareixió perfectament o comportamiento de l'atomo d'hidrocheno, pero encara no podeba esplicar o de bels atomos mas complexos.
Bidart

**Bidart** (en basco *Bidarte*; en francés *Bidart*) ye un municipio u comuna francesa de la provincia tradicional bascofablant de Labort, en lo departamento de Pireneus Atlanticos, en la rechión de Nueva Aquitania.

## Cheografía

Bidart ye situato en la costa atlantica entre Biarritz y Guetaria, en la mar Cantabrica.

O suyo termin municipal ye trescruzato por o río Uhabia, un río chicot, y por os suyos afluents, os *erreka* (arroyo en basco) de Zirikolatzeko y Bixipauko, ta desembocar en o golfo de Gascunya.

Ye formato por as localidaz de *Burruntz*, *Chaya*, *Ilbarritz*, *Katalinenea*, *Pardo*, *Parlementia* (*Parlamentua*), *Uhaldea*, *Uronea*, *Xutiketa* y *Bassilour*.

## Etimolochía
O suyo nombre en basco, *Bidarte*, probien d'as palabras *bide* (camín) y *arte* (en o meyo). Ye asinas *en o meyo d'o camín*.

## Demografía

*2006: población provisional de l'INSEE (Fuent: INSEE).
 
## Vinclos externos

* Pachina web oficial municipal.
* Ofizina de Turismo de Bidart.
* Fotos y historia d'o castiello d'Ilbarritz.
Guetaria (Labort)

**Guetaria** (en basco *Getaria*; en francés *Guétary*) ye un municipio u comuna francesa de la provincia tradicional bascofablant de Labort, en lo departamento de Pireneus Atlanticos, en la rechión de Nueva Aquitania.

## Toponimia
Bi ha atra *Guetaria* en Guipuzcua. La -a final ye equivalent a l'articlo en basco, estando lo toponimo *Guetari*. No ye segura la etimolochía y bi ha tres hipotesis pa explicar-la:

* De latín *CETARIA*, instalación de conservas de peix, la que pareix mes probable porque en lo sieglo I bi n'heba una.
* De lo gascón *aguaitar* con un sufixo de profesión basco.
* De lo basco *ke* *arri*, qui fa fuego.

## Demografía

## Vinclos externos
Archifonema

La teoria de l**'archifonema** diz que en bellas parlas rusticas de la Peninsula Iberica las vocals atonas se reducen dende las cinco orichinals ta tres.

Martínez Álvarez lo analiza por lo que fa a l'astur-leyonés y castellano en la suya obra *Bable y castellano*.

Brian Mott escribe en lo suyo libro *El habla de Gistaín*:

En chistabín palabras que tienen dandaleyo entre **a** y **e** atonas son:
**ambolla*/*embolla*
**jarbón*/*jerbón*
**ansera*/*ensera*
**astorrocar*/*estorrocar*
**aspacio*/*espacié*

Dandaleyo entre **e** y **i**:
**berigüeta*/*birigüeta*
**[[cachirulo|cacherulo]]*/*[[cachirulo]]*
**capellera*/*capillera*
**emprincipio*/*imprincipio*
**amenister*/*aminister*

Dandaleyo entre **o** y **u**:
**jodietas*/*judietas*
**obrir*/*ubrir*
**escopulón*/**escupulón''
*''azozena''/**azuzena*
**feto*/*fetu''

## Referencias
Waterpolo Pla-Za Zaragoza

O **Waterpolo Pla-Za Zaragoza** estió un club de waterpolo aragonés, con seu en a ciudat de Zaragoza. Fue establito en 2000 y chugó en a División d'Honor d'a Liga espanyola de waterpolo. Desapareixió en 2008.
Sierra d'Orich

La **sierra d'Orich** ye una sierra prolongación de la sierra de Cucalón ta l'este que va dende Cucalón dica dillá de la Muela d'Anadón. Tien una aliniación nord-ueste-sud-este y fa parte de la Branca aragonesa de lo Sistema Iberico

A lo sud d'esta sierra bi ha dos vals, en una naixe lo río Uerba y en l'atra lo río Aguas. A lo norte ye un semontano relacionau con la Depresión d'Ebro.

L'aria de la Sierra d'Orich abraca los lugars de lo Collado de Per Esteban, Perafita, Loscos y Mezquita de Loscos en la parte norte; Beya en la parte sud; Rudiella y Mont-fort en la parte este y Badenas en la parte ueste. Toz estos lugars forman una parzana.

## Cheolochía
Bi ha losetas y cuarcitas de lo Siluriano, salagons y dolomías de lo Triasico, y piedras calsineras y salagóns de lo Cretacio.

## Cheomorfolochía

Ye una superficie d'erosión formada sobre materials paleozoicos y mesozoicos.

Toda la vertient sudoccidental de la sierra d'Orich ye caracterizada por unas garras de calsinera cretacia ditas *[[Las Rochas (sierra d'Orich)|rochas]]*.

## Toponimia
La primera mención conoixida a la Sierra d'Orich ye en lo *[[Itinerario del Reino de Aragón (1610-1611)]]* de João Batista Labanha:

## Referencias

## Bibliografía
* J. Vilá Valentí, Lluís Solé Sabarís, Manuel Terán: *Geografía general de Espanya*. Ariel Geografía. 1194.
* Julio Muñoz Jiménez, Concepción Sanz Herráiz: *Guía Física de España. 5 Las Montañas*. Alianza Editorial, 1995.
Sierra de Sant Chust

La **sierra de Sant Chust** ye una aliniación montanyosa de la branca levantina de lo Sistema Iberico que forma con atras sierras la unidat morfoestructural dita "serranías de Sant Chust-Castellot".

Ye situada a l'este de la sierra de la Costera, a l'ueste de los monts Majalinos, a lo norte de las serranías de Gudar y la Val d'Exarc, y a lo sud de la sierra de Mont Albán y la fondada de Martín-Cabra (depresión de Calatayú y Mont Albán).

## Altarias
La principal altaria ye Trinidat con 1.547 m, seguida de Sant Chust (1.522 m), Sant Eloi (1.512 m), pico Viento (1.431 m), Abadía (1.422 m), y lo mollón de Marcuello.

## Toponimia
En las versions latina y romanz de lo "*[[Fuero]] de [[fuero de Teruel|Teruel]]*" se fa mención d'esta sierra y la suya redolada con la fin de precisar la muga de lo concello de Teruel con lo territorio enantes atorgau a Daroca, de que s'esgallaba. Los puntos nombraus gosan quedar fuera de lo territorio teruelano con la preposición latina excluyent *usque ad* ("dica").

Se fa una mención d'un sector d'esta sierra como *sierra de Utrillis* en la versión latina de lo "*[[Fuero]] de [[fuero de Teruel|Teruel]]*".

En lo "*[[fuero romanz de Teruel]]*" se nombra como *sierra de Utriellas*:

En lo sieglo XVII bi ha una mención de João Batista Labanha en portugués como *Serra de san Justo y Pastor* en portugués:

En bella publicación cheografica y militar de los sieglos XIX y XX se considera que esta sierra plega dica lo norte de la cuenca hidrografica d'Alfambra cerca de Galve, lo que suposa incluyir-ie la part sudoccidental de la val d'Exarc, los altos d'el Zancado y lo plano Largo.

En ambient academico s'emplega lo termin *sierra de Sant Chust* pa nombrar en conchunto a esta sierra y a atras sierras de la redolada como la sierra d'Exulve, que son a la mesma altaria y con las que tiene cierta continuidat, estando *sierra de Sant Chust* la sola que se nombra en bel mapa.

## Cheolochía
La sierra de Sant Chust fa part d'una lama encabalgant que tiene lo suyo frent en la muela de Mont Albán y que se desplazó bels 5&nbsp;km enta lo Norte.

Bi ha materials carbonataus d'edat cretacia erosionaus en lo mioceno veyendo-se-ie la superficie d'erosión fundamental que tien una continación con los plans de Campo de Visiedo, Altos d'el Zancado y Exulve, y que por ixo s'ha datau como de zaguers de lo Mioceno superior u Pontián.

En ixa sierra bi ha chacimientos de carbón lignito relacionaus sobretot con la Formación Escuita, que sedimentó en la fondada sedimentaria d'Aliaga-Utriellas en lo Cretacio.

## Referencias

## Bibliografía
* João Baptista Lavanha, Lupercio Leonardo de Argensola, Tomás Fermín de Lezaún y Tornos: *[[Itinerario del reino de Aragón por don Juan Bautista Labaña]]*. Establ. tipog. del Hospicio provincial, 1895.
* J. Vilá Valentí, Lluís Solé Sabarís, Manuel Terán: *Geografía general de Espanya*. Ariel Geografía. 1194.
* Julio Muñoz Jiménez, Concepción Sanz Herráiz: *Guía Física de España. 5 Las Montañas*. Alianza Editorial, 1995.
* Eduardo Viñuales Cobos (coordinador): *Red natural de Aragón. nº 30, Cuencas Mineras* Prames, 2010.
Puertos de Bezeit

Los **Puertos de Tortosa-Beceit** son un macizo montanyoso de lo Sistema Iberico situau en territorios de las provincias de Castellón, Tarragona y Teruel, que costituye la transición con la Cordillera Prelitoral Catalana.

## Toponimia
Abraca una extensión de 35.000 ha y recibe diferents nombres *Ports de Tortosa*, *Ports d'Horta*, *Ports de Beseit*, etcetera...

Son sierras de los Puertos de Beceit:
*Sierra de les Albardes
*Sierra dels Aragonesos
*Sierra de Caro
*Sierra d'En Canader.
*Sierra de Refalgarí.
*Sierra de Sant Cristòfol.

## Cheolochía estrutural
Perteneix a la unidat estructural dita Arco de Beceit-Portalrubio, con direccions prencipals de las estructuras intermedias entre lo Sistema Iberico (nord-ueste-sud-este) y Catalanides (nord-este-sud-ueste). Bi ha series d'encabalgamientos con verchencia tanto ta lo norte como ta l'este.

## Cheomorfolochía
Bi ha releus en cuesta. Son importants los procesos karsticos. La suya altaria maxima ye lo *[[mont Caro]]*, de 1.442 metros d'altaria.

## Vechetación

Bi ha extensas selvas, especial pinars de diferents especies, lo pin borde (*Pinus halepensis*) en las partes mes baixas, lo pin nasarro (*Pinus nigra*) por d'encima de los 800 m y de pin royo (*Pinus sylvestris*) por dencima de los 1.000 m. Seguindo en importancia bi ha carrascals, mes que mes arbustivos. Los caixigars creixen sobre los nivels d'archila u salagón y no pueden desarrollar-se sobre los nivels de calsineras por estar masivas u por estar dolomiticas. En la cuenca alta de lo río Cenia bi ha fayars relictos de entre los mes meridionals d'Europa (fayar d'el retaule, de la Vallcanera, etc...).

## Fauna
Bi ye la mayor colonia de craba salvachina de la peninsula iberica, y ye d'una subspecie diferent de lo bucardo pirenenco, que ye extinguiu. Esto ha estau posible por la presencia d'una baixa densidat humana y una orografía con barrancos, crenchas, y picos. Tamién bi ha importants presencias de loiras (*Lutra lutra*) y vueitres (*Gyps fulvus*).

## Vinclos externos
*Web Oficial del Parc Natural dels Ports.
* / Parc Natural dels Ports..
Fabar

Un **fabar** u **fayar**, tamién dito **fabolar**, **fabosa** u **fauera**, ye una selva on o estrato arborio lo forma lo fau en la suya mayor parte.

Los fabars son las selvas caducifolias mes caracteristicas. Las fuellas de los árbols agafan cuasi tota la luz y debaixo no plega prou luz pa que se desarrolle un estrato arbustivo contino. L'ausencia d'ixe estrato arbustivo permite que se forme un important estrato herbacio.

Muitos de los fabars presents en las sierras pirenencas y prepirenencas sobre substratos calsinosos tienen un caracter diferent y se consideran submediterranios. Ye un fabar que a diferencia de los fabars de centreuropeus y atlanticos tien un estrato contino de buixo como los caixicars y carrascals supramediterranios con los que muga. Esta asociación se diz "fabar con buixo", y en ye un buen eixemplo lo fabar de Malpás en l'Alta Ribagorza oriental.

## Notas


## Referencias
Carrascal

:*Iste articlo ye sobre una selva de carrascas; ta atros usos, se veiga *'carrascal (desambigación)**''


Un **carrascal**, **lecinar** u **lecinosa*' ye una [[selva]] u [[matical]] a on predomina la [[carrasca]]. Ye la forma arquetipica de [[vechetación mediterrania]].

Lo carrascal climax ye una selva a on lo estrato [[árbol|arborio]] deixa pasar prou [[luz]] pa que se desarrolle un [[matical]] u estrato [[arbusto|arbustivo]] denso. Ixe estrato arbustivo se queda cuasi tota la luz y no deixa que se desarrolle un estrato herbacio contino.

En la [[Peninsula Iberica]] bi ha muitas clases de carrascals con diferents especies acompanyants seguntes lo clima y [[suelo]].
 
*Los carrascals son caracteristicos de lo paisache de lo [[semontano pirenenco]]. 
*En lo [[Prepireneu]] [[Catalunya|catalán]] bi ha [[carrascal montán|carrascals montans]] de caracter [[submediterranio]], con especies tipicas de [[selvas caducifolias]].
*En zonas costeras d'[[Occitania]] a Norte de Catalunya se troba lo [[carrascal litoral]] con a subspecie *Quercus ilex ilex*.
*En atras zonas d'o Levant peninsular *Quercus ilex ilex* ye substituyida por a subspecie *Quercus ilex ballota* y domina a formación dita "[[carrascal termofilo levantín]]".
*En as parameras d'o [[Sistema Iberico]] as condicions de continentalidat extrema y gran sequedat fan que lo que trobemos siga un [[carrascal de paramera]] arbustivo y pobre en especies.
*En la [[costa cantabrica]] bi ha carrascals relictos d'un tiempo mes calido y que sobreviven aproveitando [[microclima]]s.

En la [[toponimia]] los carrascals amaneixen con palabras como *carrascal* u *cercito* (de lo [[latín]] *QUERCETUM*) en arias aragonesoparlants. En atras zonas de la [[Peninsula Iberica|peninsula]] a parte de *carrascal*, tamién amaneixen como *carrasqueta* (en [[Alcoi]]) u *carrascosa''.

## Notas


## Referencias
Caixicar

Un **caixicar** ye una selva a on l'estrato arborio lo forma una un mes especies de caixico.

Lo que en aragonés se diz caixicar en conchunto, recibe diferents denominacions en atras luengas a on s'especifica lo concepto de caixico con palabras mes variadas. Asinas por eixemplo en la zona de lo nord-este de la Peninsula Iberica bi ha dos clases principals de caixicars:

* Caixicars con caixicos de fuella gran y caducifolia.
* Caixicars con caixicos de fuella menos gran y marcescents u semicaducifolios.

Los segundos tienen un caracter submediterranio y gosan ocupar lo piso supramediterranio en las sierras y cordeleras a on puyando enta alto augmentan las precipitacions u humidat. Por ixo en lo Prepirineu (y tamién zonas de semontano) ocupan extensas arias dencima de lo nivel de los carrascals pero por debaixo de las pinars naturals, fayars y abetosas.

## Toponimia
*Caixicar* y *caixigar* amaneixen en l'Alto Aragón como macrotoponimos (Monesma y Caixigar) u microtoponimos. A palabra *caxigar* ya se documenta en 1092 como elemento romanz de lo latín medieval escrito en Aragón:

En aragonés medieval bi habió microtoponimos basaus en *robre* y no *caxico* (*reboret* 

## Referencias
Fabera

**Fabera** puet fer referencia a:

* **[[Vicia faba]]**, una especie de planta d'o chenero *Vicia* y familia Fabaceae que tien como fruito as fabas.
* una selva de faus, se veiga **[[fabar]]**.
Peralta de la Sal

**Peralta de la Sal** ye un lugar de Litera perteneixient a o municipio de Peralta y Calasanz, en a comarca de Litera. En 1999 teneba una población de 197 habitants.

## Cheografía
Peralta de la Sal ye situato a 523 metros d'altaria sobre o livel d'a mar, a una distancia de 90 km de Uesca, a capital d'a suya provincia.

## Puestos d'intrés
* Antigas salineras.
* Ilesia de Nuestra Sinyora de l'Asumpción.
* Castiello de Montmagastre.

## Personalidaz naixitas de Peralta de la Sal
* Naixitos de Peralta de la Sal
Club Deportivo Numancia de Soria

O **Club Deportivo Numancia de Soria** (en aragonés *Club Esportivo Numancia de Soria*) ye un club polisportivo castellano, d'a ciudat de Soria. A suya sección mes conoixita y antiga ye la de fútbol, establita en 1945 y que chuga en a Segunda división espanyola de fútbol. Amás tien seccions de basketbol, hockey y voleibol.

## Referencias

## Vinclos externos
*  Pachina web oficial d'o club.
Cercito

**Cercito** puet referir-se a:

* **[[Carrascal]]**.
* **[[Cercito (Alto Galligo)|Cercito]]**, un despoblato amán d'Acumuer, en Samianigo (Alto Galligo).
* O **[[monesterio de Sant Martín de Cercito]]** en l'anterior lugar altoaragonés.
* **[[Cercito (Chacetania)|Cercito]]**, un despoblato entre Botaya y Paternué, en a sierra de Sant Chuan d'a Penya, termin municipal de Chaca (Chacetania).
* **[[Cercito (nombre)|Cercito]]**, un nombre propio de muller.
Olalia

**Olalia** (*Olalla* en Castellano) ye un lugar aragonés de la provincia de Teruel y comarca de Xiloca, situau en lo municipio de Calamocha.

La suya población ye de 44 habitants (2018).

## Cheografía
Ye situau a l'ueste de sierra Pelarda, a 1.277 metros d'altaria sobre lo livel d'a mar y a una distancia de 87 km de la ciudat de Teruel, la capital de la suya provincia.

## Toponimia
*Olalia* significa *Olaria* y ye como s'escribe l'antroponimo en bel texto medieval de lo sud d'Aragón. Este lugar s'escribe *Olalia* en l'adchudicación de decimas de las aldeyas de la Comunidat de Daroca (1205) y en lo *Libro de la Manifestación de lo Morabetín de la Comunidat de Daroca* (1373) y en lo fogache de 1495. Lo cambio ta *Olalla* ye fácil que haiga estau por pareixiu con atras *Olallas* en atras partes d'Espanya.

Bi ha microtoponimos que pueden tener base aragonesa como *[[sierra Pelarda]]*, *la [[Riera]]*, *fuente de los [[canyo|Caño]]s* y *monte del [[Val]]*. En la baixa Edat Meya se documenta lo microtoponimo *cerro d'el [[Caixigar]]*.

## Historia
En o sieglo XV perteneixeba a la Comunidat de Daroca.

## Demografía

## Puestos d'intrés
* Torre mudéchar d'Olalia (sieglo XVI).
* Ilesia de Santa Olaria.
* Ermita de Sant Remón Nonato.

## Personalidaz naixidas d'Olalia
*Categoría principal:* Naixius d'Olalia.
* Luis Royo, dibuixant d'ilustracions erotico-fantasticas, mundialment conoixiu. Ye naixiu d'Olalia en 1954, encara que seguntes atras fuents ye naixiu de Cutanda. L'apelliu *Royo* lo teneba ya bella persona d'este lugar ya en 1495 como cuaterna lo fogache de 1495.

## Bibliografía
* Agustín Gil Domingo: *[http://www.xiloca.com/data/Bases%20datos/Xiloca/4001.pdf La historia de Calamocha a través de la Historia (I)]*. Xiloca 30.
* Luis Alberto Majarena Gonzalvo: *El libro bermejo del Archivo Colegial de Daroca*. Centro de Estudios Darocenses. Colección Documentos para la Historia de Daroca y su Comunidad. 1989.

## Referencias
Biost

**Biost** (en occitán *Biost*, en francés y oficialment *Béost*) ye una comuna francesa situata en o departamento d'os Pireneus Atlanticos, en a rechión de Nueva Aquitania. Fa parte d'o districto d'Aulorón y cantón d'Aulorón-2.

A suya población ye de 197 habitants (1999) en una superficie de 43,50 km², con una densidat de población de 4,53 hab/km².

## Demografía

2007: población provisional seguntes l'INSEE.
Aràmits

**Aràmits** (*Aramits* en francés) ye una comuna biarnesa situata en o departamento d'os Pireneus Atlanticos, en a rechión de Nueva Aquitania.

A comuna fa parte d'a val de Baretons.
Forno de calso

Un **forno de calso**, **calsinal** u **calsinar** u  ye una construcción tradicional on se fa calentar a altas temperaturas la piedra calsinera pa fer calso. Bi'n ha de diferents clases seguntes la tradición y recursos de cada zona.

## Calsinals en Aragón

### Sistema Iberico
En lo Sistema Iberico y sud de la depresión d'Ebro, un clase de forno de calso tradicional ye un pozo cilindrico escarvau en lo suelo con tres u cuatro metros de fondura por dos u tres metros de diametro y capacidat interior de tres a cuatro metros cubicos.

En la parte mes baixa, lo cilindro reduce lo suyo diametro d'una traza que dentro de lo pozo se forme una faixa mes alta arredol de lo centro que servirá como base on meter la piedra que se cocerá. Esta faixa tien bels setanta centimetros d'altaria, constituindo las parez de la caldera de lo forno, on se cremará la lenya que oxidará la piedra.
 
Por un de los laterals s'escarba una rampa, en plano inclinau, que plega dende la superficie ta la base de lo pozo. On se troban la rampa con la base de lo pozo, se i fa un forato fendo una boca. Ye la zona que se conoix como servidor, on lo calsinero se posará pa ir metendo la lenya que irá calentando lo forno. Esta construción la pueden fer enfortir con piedras.

### Referencias historicas y etnograficas
Antes mas bi heba fornos de calso en cualsiquier lugar d'Aragón y bi'n ha referencias, como por eixemplo en un texto de Pandicosa de 1504, ya en castellano pero con aragonesismos:

*Forno Calso* ye un toponimo de Pano ya mencionau en un texto de 1607 de lo catastro de Graus:

## Notas


## Referencias

## Vinclos externos
*  Els forns de calçs
*  ''Forn de calç - Enciclopèdia d'Eivissa i Formentera''
*  Parque etnologico de Caimari